CELEX: 62019CA0801
Language: el
Date: 2020-12-17 00:00:00
Title: Υπόθεση C-801/19: Απόφαση του Δικαστηρίου (όγδοο τμήμα) της 17ης Δεκεμβρίου 2020 [αίτηση του Upravni sud u Zagrebu (Κροατία) για την έκδοση προδικαστικής αποφάσεως] — FRANCK d.d. Zagreb κατά Ministarstvo financija Republike Hrvatske Samostalni sektor za drugostupanjski upravni postupak [Προδικαστική παραπομπή – Φόρος προστιθεμένης αξίας (ΦΠΑ) – Οδηγία 2006/112/ΕΚ – Απαλλαγές – Άρθρο 135, παράγραφος 1, στοιχεία β' και δ' – Έννοιες της «χορήγησης πιστώσεων» και των «λοιπών αξιογράφων» – Σύνθετες πράξεις – Κύρια παροχή – Διάθεση χρηματικών ποσών έναντι αμοιβής – Μεταβίβαση γραμματίου εις διαταγήν σε εταιρία πρακτορείας επιχειρηματικών απαιτήσεων (factoring) και καταβολή του ληφθέντος χρηματικού ποσού στον εκδότη του γραμματίου εις διαταγήν]

22.2.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 62/8
            
         
      Απόφαση του Δικαστηρίου (όγδοο τμήμα) της 17ης Δεκεμβρίου 2020 [αίτηση του Upravni sud u Zagrebu (Κροατία) για την έκδοση προδικαστικής αποφάσεως] — FRANCK d.d. Zagreb κατά Ministarstvo financija Republike Hrvatske Samostalni sektor za drugostupanjski upravni postupak
      (Υπόθεση C-801/19) (1)
      
      (Προδικαστική παραπομπή - Φόρος προστιθεμένης αξίας (ΦΠΑ) - Οδηγία 2006/112/ΕΚ - Απαλλαγές - Άρθρο 135, παράγραφος 1, στοιχεία β' και δ' - Έννοιες της «χορήγησης πιστώσεων» και των «λοιπών αξιογράφων» - Σύνθετες πράξεις - Κύρια παροχή - Διάθεση χρηματικών ποσών έναντι αμοιβής - Μεταβίβαση γραμματίου εις διαταγήν σε εταιρία πρακτορείας επιχειρηματικών απαιτήσεων (factoring) και καταβολή του ληφθέντος χρηματικού ποσού στον εκδότη του γραμματίου εις διαταγήν)
      (2021/C 62/08)
      Γλώσσα διαδικασίας: η κροατική
      
         Αιτούν δικαστήριο
      
      Upravni sud u Zagrebu
      
         Διάδικοι στην υπόθεση της κύριας δίκης
      
      FRANCK d.d. Zagreb
      
         κατά
      
      Ministarstvo financija Republike Hrvatske Samostalni sektor za drugostupanjski upravni postupak
      
         Διατακτικό
      
      Το άρθρο 135, παράγραφος 1, στοιχεία β' και δ', της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, πρέπει να ερμηνευθεί υπό την έννοια ότι η απαλλαγή από τον φόρο προστιθέμενης αξίας, την οποία προβλέπουν οι διατάξεις αυτές, αντιστοίχως, για τη χορήγηση πιστώσεων και για τις πράξεις οι οποίες αφορούν λοιπά αξιόγραφα, έχει εφαρμογή σε πράξη η οποία συνίσταται στην εκ μέρους του υποκειμένου στον φόρο διάθεση σε άλλον υποκείμενο στον φόρο, έναντι αμοιβής, χρηματικών ποσών τα οποία έχει λάβει από εταιρία factoring κατόπιν της μεταβιβάσεως σε αυτήν ενός γραμματίου εις διαταγήν εκδοθέντος από τον δεύτερο υποκείμενο στον φόρο, ενώ ο πρώτος υποκείμενος στον φόρο εγγυάται ότι το εν λόγω γραμμάτιο εις διαταγήν θα εξοφληθεί στην εταιρία factoring κατά τη λήξη του.
      
         (1)  ΕΕ C 27 της 27.01.2020.